Lav et referat af nedenstående tekst:

Tekst:
En ellers hyggelig komsammen mellem venner en junidag i 2018 i Vodskov endte fatalt for flere af de forsamlede. Her endte en 28-årig mand med at blive så vred på en af sine gæster, at han stak ham med en brødkniv. Såret var ifølge senioranklager Torben Kauffmann Sørensen overfladisk, idet det var 15 centimeter langt og to millimeter dybt. Knivstikkeriet førte til en anmeldelse for manddrab og legemsangreb af særlig farlig karakter. Tiltaler, som retten i Aalborg i dag tog stilling til. Her blev den 28-årige gerningsmand dømt skyldig i kvalificeret vold, fordi manden erkendte at have stukket sin gæst i halsen. Han blev frikendt for forsøg på manddrab, da retten ikke fandt de bevist, at den 28-årige havde i sinde at dræbe gæsten. - Retten valgte at følge vores påstand om en anbringelse på et hospital for sindslidende, uanset om han blev dømt for manddrab eller ej. Det var også den anvisning, vi havde fået fra Retslægerådet, siger senioranklager ved Nordjyllands Politi Torben Kauffmann Sørensen. Den 28-årige mand har erkendt de faktiske forhold omkring volden. Sammen med sin advokat har han udbedt sig betænkningstid med hensyn til, om han vil anke dommen. En anbringelsesdom betyder som regel, at den dømte først lukkes ud igen, når man vurderer, at han eller hun ikke længere er farlig for hverken sig selv eller andre.

Referat:
Retten i Aalborg fandt den 28-årige skyldig i kvalificeret vold for en episode i Vodskov sidste sommer. Han blev dog frikendt for drabsforsøg.